ཆབ་སྲིད་དབྱེ་ཞིབ་པ་ཚོས་བརྗོད་པ་ལྟར་ན།ཨ་རིའི་མི་ཕལ་ཆེ་བས་ཆབ་སྲིད་ནང་བུད་མེད་ཅི་ཙམ་མང་ན་དེ་ཙམ་བཟང་ཚུལ་བཤད་ཀྱི་ཡོད་པ་དང་།ད་ལོ་སྔར་དང་མི་འདྲ་བར་བུད་མེད་མང་པོ་ཞིག་འོས་མིར་ལངས་དགོས་པའི་རྒྱུ་མཚན་གཙོ་བོ་ནི་སྲིད་འཛིན་ཊོམ་ཕུས་ནམ་རྒྱུན་བུད་མེད་ལ་མཐོང་ཆུང་དང་།བུད་མེད་ལ་གནོད་པའི་གཏམ་བཤད་སྤེལ་བ་སོགས་ཀྱི་གནས་ཚུལ་ལ་བརྟེན་ནས་བྱུང་བ་ཡིན་པའི་ཚོད་དཔག་བྱེད་ཀྱི་ཡོད་པ་དང་།ད་ལོའི་གྲོས་ཚོགས་འཐུས་མིར་ལངས་མཁན་ཁྲོད་མི་ཅི་གྷན་མངའ་སྡེའི་ཁ་ཆེའི་བུད་མེད་ར་ཤི་ཌ་ཊ་ལཱེབ་དང་མེན་ནི་སོ་ཊ་མངའ་སྡེའི་ཁ་ཆེའི་བུད་མེད་ཨི་ལཱན་ཨོ་མར་གཉིས་ལ་འོས་འཐོབ་ཚེ།ཨ་རིའི་ལོ་རྒྱུས་ཁྲོད་ཁ་ཆེའི་བུད་མེད་གྲོས་ཚོགས་ཀྱི་འཐུས་མིར་གྱུར་བ་ཐོག་མ་དེ་ཆགས་ཀྱི་ཡོད་འདུག